Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister vestles telefonitsi Venemaa presidendiga.
Nad arutasid olukorda Süürias.
Liiguvad raportid tagatoakõnelustest Jeruusalemma ja Damaskuse vahel.
Saksa välisminister võõrustas oma Iisraeli ja AÜE kolleege
ja nimetas Aabrahami lepinguid selgeks illustratsiooniks,
et rahumeelne kooseksisteerimine Lähis-Idas on võimalik.
Vaatamata NATO vahendatud konfliktimaandamise kokkuleppele
Türgi ja Kreeka vahel, toonitas viimase peaminister,
et Ankara peab tõestama oma siirust.
Iisraeli peaminister Netanyahu
vestles telefonitsi Venemaa presidendi Putiniga.
Muuhulgas arutasid nad olukorda Süürias.
Liiguvad raportid tagatoakõnelustest Jeruusalemma Damaskuse vahel.
Arutelu all olid ka teised regionaalse julgeoleku väljakutsed,
sh Iraani pidev kuritahtlik tegevus juudiriigi naaberriikides,
nimelt Süürias ja Liibanonis.
Telefonikõne oli planeeritud sünnipäevaõnnitluseks
Vene presidendi tänase 68. sünniaastapäeva puhul.
Saksa välisminister Heiko Maas võõrustas eile
oma Iisraeli ja Araabia Ühendemiraatide kolleege
ning nimetas USA vahendatud normaliseerimislepingut riikide vahel
selgeks illustratsiooniks,
et rahumeelne kooseksistents Lähis-Idas on võimalik.
Kolmepoolsel pressikonverentsil julgustas Maas
kasutama positiivset hoogu
rahuehitamiseks Iisraeli ja palestiinlaste vahel.
Peaksime kasutama hoogu ja samasugust julgust,
et turgutada ellu soikunud Lähis-Ida rahuprotsess.
Ka siin sõltub see usalduse ehitamise meetmetest,
ning julgustame kõiki pooli, sest üks asi on selge -
kestev stabiilsus ja rahu regioonis
nõuab lahendust Iisraeli ja palestiinlaste konfliktile.
Emiraatdie välisminister, kroonprints Abdullah Bin Zayed Al-Nahyan,
kordas oma Saksa kolleegi mõtteid
ja toonitas lisaks vajadust tõhustada koostööd kõiges,
mis puudutab võitlust terrorismi ja äärmuselementidega Lähis-Idas.
Kuigi kroonprints kinnitas taas lootust,
et Iisraeli ja palestiinlaste vahele leitakse toimiv lahendus,
keskendus ta peamiselt Jeruusalemma, Abu Dhabi
ja Berliini ühishuvidele
edendada ühiseid progressiivseid väärtusi.
Näeme, et Emiraatidel, Iisraelil ja Saksamaal on ühine huvi
enama sallivuse, mitmekesisuse,
multilateraalsuse ja õigluse suhtes regioonis.
Iisraeli välisminister Gabi Ashkenazi aga kuulutas,
et kolmepoolsed kohtumised kolme riigi esidiplomaatide vahel
on uus ajastu, ja kasutas võimalust
kutsuda palestiinlasi kõnelustelauda naasma.
Holokaustiohvri poeg Ashkenazi omistas ajaloolise tähtsuse
ka Berliini Holokausti Mälestus- muuseumi ühiskülastusele.
Mõne tunni eest toimus ajalooline visiit Holokausti memoriaalile.
Minu jaoks oli see väga liigutav Iisraeli valitsuse esindajana,
endise armeejuhina ja holokausti üleelanu järeltulijana.
Seistes monumendi ees kohas, kus asus natsist looma peakorter,
kes määras kuue miljoni juudi venna saatuse,
viibisime kolmekesi kõrvulukustavas vaikuses -
välisministrid Iisraeli valitsusest, Saksamaa valitsusest
ja esmakordselt ajaloos araabiamaa välisminister.
Ashkenazi kordas Aabrahami lepingute tähtsust,
mis aitavad kaasa regionaalsele stabiilsusele,
edendades rahu Jeruusalemma ja teiste araabiariikide vahel
ning tõhustades koostööd vastuseisus ühistele väljakutsetele.
Tasub teada, et AÜE ja Iisrael joonduvad sarnaselt
enamikus Lähis-Ida julgeolekuga seotud küsimustes,
sh Iraani suhtes ning ka Vahemere idaosa olukorra suhtes.
Iisrael ja Emiraadid toetavad ühiselt Kreekat
vastasseisus Türgiga.
Ja Abu Dhabi toetab koos Moskva ja Kairoga ka aktiivselt
Ida-Liibüa Rahvuslikku armeed
Lääne-Liibüa rahvusliku ühtsuse valitsuse vastu, mida toetab Ankara.
Vaatamata juulis välja kuulutatud relvarahule Liibüa vaenupoolte vahel,
süüdistatakse nii Türgit kui AÜEd
relvaveo jätkamises sõjast räsitud riiki.
Seetõttu tegi Saksa välisminister järgneva avalduse
pärast ÜRO juhitud virtuaalkonverentsi Liibüa teemal
ja enne AÜE välisministri visiiti.
Kuni jätkub pidev sõjavarustuse,
relvade ja personali sissevool vaenupooltele,
sellest sõjalisest ummikust pääsu pole.
Seepärast meenutasin täna pooltele
nende lubadusi Berliini konverentsil,
eelkõige relvaembargo suhtes.
Vaatamata laskemoona saabumisele sõjast räsitud Liibüasse,
märkis Maas siiski, et on põhjust ettevaatlikuks optimismiks.
Mainitud poliitiline protsess toimub hetkel Egiptuses,
Liibüa rivaalvalitsuste esindused kohtusid täna
Punase mere kuurordis Hurghadas,
et jõuda ühisele keelele laiemate poliitiliste kõneluste suhtes.
Kreeka pealinnas Ateenas
võõrustas peaminister K. Mitsotakis NATO peasekretäri J. Stoltenbergi.
Kohtumine toimus vaid mõni päev pärast seda,
kui NATO juht vahendas konfliktimaandamise kokkuleppe
Türgi ja Kreeka vahel.
Ühisel pressikonverentsil avaldas Stoltenberg lootust,
et mõlemad NATO liitlased kasutavad hoogu
alustavateks kõnelusteks poliitilisel tasemel.
Konfliktimaandamise mehhanism võib aidata luua ruumi
diplomaatilistele jõupingutustele.
Loodan kindlalt, et põhivaidlustega kahe liitlase vahel
võib nüüd tegeleda puhtalt kõneluste teel,
solidaarsuse ja rahvusvahelise õiguse vaimus.
Kreeka peaminister tervitas NATO vahendatud kokkulepet,
kuid vähetähtsustas selle olulisust.
Mitsotakis kinnitas, et edasi liigutakse vaid siis,
kui Türgi näitab oma käitumises püsivust.
Meetmed on teretulnud, kuid need on vaid tehnilised.
Toonitan siinkohal,
et pärast kriisi kehtestatud meetmed
pole seda heidutanud,
sest sellised tähtsad valikud
nõuavad valitsuste poliitilist tahet,
kavatsust järgida rahvusvahelist õigust
ja soovi elada rahus ja koostöös ülejäänud riikidega.
Seepärast kordan,
et kriisitee sulgemine ja lahenduse tee avamine sõltub Türgist.
Oleme valmis kohtuma nendega sel teisel teel.
Usun, et järgime seda teed,
sest see tee on kasulik meile mõlemale.
Türgi pealinnas Ankaras võõrustas president Recep Tayyip Erdogan
Türgi toetatud Põhja-Küprose peaministrit.
Viimane teatas otsusest avada piirilinna Varosha rand,
mille Kreeka Küprose elanikud maha jätsid,
kui Türgi 1974. a Vahemere saarele tungis.
Vastavalt ettevalmistatud plaanile
jõudis meie protsess teatud tasemele
ja nüüd teeme esimese konkreetse sammu.
Alustame protsessi,
kus rahvas hakkab kasutama meie maa avalikke paiku,
Sahili ja Demokrasi tänavaid ning randa.
Kummituslinn Maras (Varosha) ärkab taas ellu.
Jumala abiga avame neljapäeva hommikul
koos oma rahvaga Marasi ranna.
Käik süvendab ilmselt uusi pingeid
EL liikmesriikide Küprose ja Kreeka vahel,
ning lisab õli tulle tülile EL-iga.
Türgi president Erdogan
kuulutas käigule siiski Ankara täit toetust.
Türgi Küprose võimudel on täielik õigus siin olla.
Nii et selle tõe valguses toetame täielikult teie otsust
avada kaunis Marasi rand elanikele kasutamiseks,
vastavalt teie plaanile.
Aitäh vaatamast!
TV7 palvealgatuse osana
kutsun teid palvetama täna koos meie tiimiga Jeruusalemmas
taas Küprose, Kreeka ja Türgi eest,
konflikti lahenemise ja rahvaste rahu ja pääste eest.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas,
keda on puudutanud koroonaviirus ja selle majandustagajärjed.
Tänan kõiki partnereid toetuse eest TV7 teenistusele Jeruusalemmas.
Teie pühendunud palvetoetus ja rahalised annetused
on oluliseks abiks meie tegevusele.
Olen Jonathan Hessen. Kena õhtut! Head lehtmajade püha!
Kohtumiseni homme!
Tõlge: Monika Jaaguri